﻿ CALITĂŢILE MOTRICE ŞI METODICA DEZVOLTĂRII LOR Cailităţile motrice sunt componente indispensabile efectuării activităţii fizice umane, care asigură posibilitatea efectuării unor eforturi caracteristice, valorificând potenţialul organismului (funcţional) Calităţile motrice se dezvoltă în mod natural până la un nivel, dependent de o multitudine de factori şi sunt perfectibile prin exersare Se împart în două categorii distincte: * calităţi motrice de bază: forţă, rezistenţă, viteză, îndemânare, mobilitate şi supleţe; * calităţi motrice combinate, specifice ramurilor sau probelor sportive (manifestarea unei calităţi în „regimul” alteia) În practica educaţiei fizice şi sportului, calităţile motrice ocupă un loc central în atenţia specialiştilor Dezvoltarea calităţilor motrice – rol şi importanţă 1 Influenţează favorabil indicii marilor funcţiuni, motricitatea generală, calităţile volitive 1 Au un rol important în procesul dezvoltării fizice corecte şi armonioase, contribuie la întărirea sănătăţii 1 Se poate acţiona segmentar, pentru dezvoltarea calităţilor motrice deficitare (corectarea deficienţelor fizice) pentru dezvoltarea la un nivel superior (util în sport) 1 Are efecte plastice deosebite (tonicitate – troficitate) 1 Valorifică superior aptitudinile organismului uman 1 Aflându-se într-o strânsă interdependenţă cu deprinderile motrice, favorizează însuşirea acestora, iar exersarea deprinderilor are ca efect creşterea indicilor calităţilor motrice 1 Calităţile motrice sunt interdependente în sensul că dezvoltarea uneia, implică influenţe asupra altei calităţi (influenţele pot fi favorabile – transfer, sau nefavorabile – interferenţă) 1 Sistemele de acţionare specifice sunt utilizate ca mijloace pentru refacerea capacităţii motrice (recuperare) sau combaterea unor maladii (obezitate etc ) 1 Cel mai ades, calităţile motrice sunt combinate, cu ponderi diferite, specifice ramurilor sportive 1 Se perfecţionează prin exersare cu efort specific 1 Se manifestă diferenţiat pe sexe şi au pondere variabilă cu vârsta (figura nr 1) TENDINŢE ÎN DEZVOLTAREA CALITĂŢILOR MOTRICE CALITĂŢI MOTRICEVÂRSTAtendinţă 567891011121314151617181920 VITEZA FORŢA ÎNDEMÂNAREA REZISTENŢA MOBILITATEA Figura nr 1 I FORŢA Aptitudinea (capacitatea) de a învinge o rezistenţă externă sau de a i se opune prin efort muscular Forţa reprezintă capacitatea muşchiului de a învinge o rezistenţă (opusă actului motric proiectat) prin efort de contracţie: * învingerea rezistenţei îndreptate în sens opus mişcării sau divergent; * atenuarea forţei care acţionează în sensul mişcării prin efort rezistent (cedare controlată, bazată pe alungirea muşchiului în regim rezistent) Forţa este una dintre caracteristicile de bază ale mişcării Datorită calităţilor fibrelor componente, muşchii pot manifesta forţă (figura nr 2): * în regim static, izometric, fără deplasarea segmentelor; * în regim miometric, de scurtare: * contracţie izotonică; * contracţie auxotonică; * în regim de cedare, pliometric (de alungire a muşchiului) Figura nr 2 Factorii care determină valoarea forţei dezvoltate 1 Numărul fibrelor musculare 1 Gradul de coordonare neuro-musculară: * Coordonarea fascicolelor musculare în concordanţă cu efortul necesar; * Coordonarea muşchilor agonişti şi antagonişti 3 Manifestarea favorabilă a proceselor corticale, excitaţia, inhibiţia dar mai ales concentrarea excitaţiei 3 Grosimea muşchiului (suprafaţa secţiunii maxime) Variaţii ale acesteia prin hipertrofie-atrofie Grosimea muşchiului poate creşte prin îngroşarea fibrelor musculare, prin accentuarea vascularităţii 3 Perfecţiunea proceselor metabolice la nivelul muşchilor şi cantitatea de substanţe energetice asigurate 3 Particularităţile psiho-motrice ale individului şi aptitudinile acestuia 3 Valoarea forţei de „regim” este dependentă de ponderea calităţilor motrice cu care se combină Formele de manifestare ale forţei (figura nr 3) 1 Forţa absolută: forţa cea mai mare pe care o poate dezvolta sistemul neuro-muscular, într-o contracţie voluntară maximă Forţa relativă reprezintă raportul între forţa absolută şi greutatea corpului (gimnastică sportivă) 1 Forţa explozivă (detenta): capacitatea de a manifesta forţă mare în timp minim (sărituri atletice, alergare de viteză etc ) 1 Forţa în regim de rezistenţă: capacitatea organismului de a efectua efort de forţă, timp îndelungat (caiac-canoe, lupte, rugby) 1 După localizare distingem: * forţa generală, calitate dezvoltată în întregul sistem; * forţa specială, localizată la anumite grupe musculare 5 După mobilitatea acţiunilor: * forţă dinamică, cu deplasarea segmentelor; * forţă statică, în regim izometric cu creşterea accentuată a tensiunii interne în muşchi dar fără deplasarea segmentelor Figura nr 3 Metodologia dezvoltării forţei Pentru dezvoltarea forţei se recomandă exerciţii cu încărcături mari şi foarte mari (maxime) Acestea reprezintă 66% - 100% din valoarea forţei maxime la un moment dat În şcoală nu este posibil lucrul cu asemenea încărcături, astfel că se folosesc încărcături mai mici dar, în această situaţie, este influenţată mai ales rezistenţa în regim de forţă Viteza mişcării se află în raport invers proporţional cu încărcătura, se asigură pauze până la revenire şi un număr mic de repetări Metodologiile adoptate în şcoală sunt accesibile şi în concordanţă cu particularităţile de vârstă şi individuale Metode pentru dezvoltarea forţei (figura nr 4): A ANTRENAMENTUL ÎN CIRCUIT (metodă pentru dezvoltarea calităţilor motrice forţă şi rezistenţă), accesibil şcolarilor A METODA HALTEROFILULUI A METODA POWER-TRAINING A METODA IZOMETRICĂ A METODA CULTURISTĂ (BODY BUILDING) A METODA PARCURSURILOR APLICATIVE pentru şcolarii mici METODE PENTRU DEZVOLTAREA FORŢEI Metoda CIRCUITMetoda HALTEROFILULUIMetoda POWER TRAININGMetoda CONTRACŢIILOR IZOMETRICEMetoda CULTURISTĂ LUNG 9-12 MEDIU 6-8 SCURT 4-6 de durată cu intervale intensiv extensiv cu repetăriVariaţia încărcării * creşterea continuă: 50%-55-60-65-70-75% * creşterea în trepte: 50%-50-55-55-60-60% * creştere şi descreştere continuă: 55%-60-65-70-65-60-55% * creştere în val: 50%-60-55-65-60-70-65%1 exerciţiu cu haltera 1 ex cu mingea medic 1 ex cu îngreiuere 1 exerciţiu acrobatic I II III 1 6x 2 6x 3 6x 4 6x 1 6x 2 6x 3 6x 4 6x 1 6x 2 6x 3 6x 4 6x * contracţii izometrice funcţionale; * combinate; * izometrice-dinamice egal; * intermediare lente; * intermediare izome-trice cu menţinere; * intermediare izotoniceETAPA I Rezistenţa musculară ETAPA II Dezvoltarea forţei ETAPA III Creşterea masei musculare ETAPA IV Echilibrarea masei musculare Figura nr 4 A ANTRENAMENTUL ÎN CIRCUIT Organizatoric se bazează pe principiul lucrului pe ateliere cu schimbarea lor într-o ordine şi conform unor procedee de dozare A fost imaginată de Adamson şi Morgan şi perfecţionată de Manfred Scholich, Ulrich Ionath, Tony Nett etc Urmăreşte: * dezvoltarea forţei generale; * creşterea rezistenţei musculare; * creşterea rezistenţei cardio-vasculare Se clasifică astfel: a După numărul de ateliere (staţii): * circuit scurt = 4-5 staţii; * circuit mediu = 6-8 staţii; * circuit lung = 9-12 staţii b După dificultatea exerciţiilor: * circuit uşor, cu folosirea unor încărcături de 10-20% din posibilităţile maxime; * circuit mediu, cu încărcături de 30-40% din posibilităţi; * circuit greu, cu încărcături de peste 50% din posibilităţi c După forma de organizare: * circuit de durată (pondere pe rezistenţă); * circuit cu intervale: * extensiv, bazat pe creşterea numărului de repetări; * intensiv, bazat pe creşterea vitezei de execuţiei * circuit cu repetări, bazat pe încărcături mari Pentru dezvoltarea forţei la elevi se recomandă în mod deosebit circuitul cu intervale având o accesibilitate deosebită Circuitul extensiv cu intervale Indicaţii organizatorice şi metodice: Se stabileşte timpul de lucru şi timpul afectat pauzelor după sistemul: * 30” lucru – 30” pauză; * 30” lucru – 45” pauză; * 30” lucru – 20” pauză; * 25” lucru – 15” pauză etc Tempoul de lucru este moderat iar între circuite se acordă pauză de 3’-5’ Creşte treptat numărul de repetări (exerciţiile au fost selecţionate anterior şi ordonate pe principiul alternanţei Circuitul intensiv cu intervale Se bazează pe creşterea vitezei de execuţiei astfel încât creşte şi numărul de repetări în timpul afectat (ca factor de progresie) Se lucrează pe baze intensive cu 40-50% din posibilităţi, iar jumătate din exerciţii cu până la 75% din posibilităţi Din acest motiv, se recomandă la clasele de liceu Se adoptă intervale de pauză mai mari ca timpul de lucru, iar între circuite pauza este de 3’-5’ Criterii ale organizării lucrului în circuit: * Adaptare la particularităţile elevilor * Angrenarea elevilor în procesul organizatoric * Selecţionarea exerciţiilor adecvate, simple, eficiente, alternarea influenţelor, solicitarea tuturor grupelor musculare sau cu anumită pondere etc * Organizarea grupelor omogene, pentru încadrare simetrică în activitate Din punct de vedere organizatoric, circuitul prezintă unele aspecte interesante: organizarea materială – pe ateliere; organizarea colectivului de elevi – pe grupe; organizarea exersării – frontal, varianta cu exerciţii diferite pe grupe (în plus, dozarea este individuală) * Rezervarea de timp pentru învăţarea exerciţiilor şi sistemului organizatoric * Testarea posibilităţilor maxime (de execuţie a exerciţiului propus) şi stabilirea normei de exersare individuală pe baza regulii de trei simplă (T T T ) Număr repetări = 100 Norma de timp= - Norma de exersare în % * Stabilirea coeficientului de progresie în număr de repetări sau timp de execuţie a seriei date * Menţinerea aceluiaşi circuit pe parcursul mai multor sisteme de lecţii urmată de modificarea dozării (dublarea circuitului, modificarea dozării pe ateliere, schimbarea circuitului) * Testarea periodică pentru sondarea progresului realizat şi pe această bază, modificarea dozării * Alcătuirea fişelor personale pentru urmărirea evoluţiei efectelor metodei Calităţi ale activităţii în circuit: * Este o metodă atractivă prin varietatea exerciţiilor şi prin nivelul de solicitare accesibil (acceptabil) * Este accesibilă ambelor sexe începând cu clasa a VII-a * Organizarea dar mai ales desfăşurarea este simplă, uşor de încadrat în timp * Activitatea de dezvoltare a calităţilor motrice se desfăşoară relativ independent, pe bază de autocontrol * Solicită participare disciplinată, responsabilă * Are efecte multilaterale: fizice, psihice, formative, motivaţionale B METODA HALTEROFILULUI Este specifică dezvoltării forţei generale (maxime) Se lucrează cu haltere (greutăţi aşalonate) iar elementul de progresie se bazează pe creşterea încărcăturii (intensitate) Variante: a Creşterea continuă a încărcăturii a Creşterea în trepte a încărcăturii a Creşterea şi descreşterea continuă a încărcăturii a Creşterea în „val” a încărcăturii Indicaţii metodice: Numărul de exerciţii în lecţie (şedinţă): serii 3-4 sau 6-8, în fiecare serie 2-5 repetări pentru fiecare exerciţiu Pauza între serii 2-4’, tempo moderat, se evită efortul în stare de oboseală Nu are aplicativitate în educaţia fizică şcolară C METODA POWER-TRAINING Este specifică dezvoltării detentei (forţă-viteză) Se folosesc trei categorii de exerciţii: * cu greutăţi (procedee clasice în haltere); * cu mingi medicale (mingi umplute); * exerciţii acrobatice (elemente adecvate scopului) Elemente de progresie: * mărirea numărului de repetări; * mărirea încărcăturii; * sporirea vitezei de execuţie Organizarea activităţii: * Stabilirea celor 4 exerciţii: cu haltere, cu mingi medicale, exerciţiu cu îngreuiere (alta decât haltera), exerciţiu acrobatic * Testarea posibilităţilor maxime şi realizarea încărcăturii care să permită efectuarea a numai 6 repetări pentru fiecare exerciţiu * Se execută trei serii a câte 4 exerciţii cu câte 6 repetări pentru fiecare exerciţiu Pauza între serii de 2’-3’ * Se urmăreşte creşterea vitezei de execuţie a celor 6 repetări, apoi şi a numărului lor până la 12 * Se măreşte încărcătura astfel încât să permită efectuarea a 6 repetări (în noile condiţii) şi se reia ciclul cu pauze de 2’-3’ între serii Metoda poate avea aplicativitate, integral sau parţial, în lecţia de activităţi sportive D METODA IZOMETRICĂ A fost iniţiată în anul 1953 de Müller şi Hattinger dovedindu-se eficientă, la un timp de lucru foarte redus, dar cu aplicativitate în sportul de performanţă Pornind de la cunoaşterea faptului că în elemente tehnice „de forţă” coexistă contracţii auxotonice cu cele izometrice, Bob Hffman a pus la punct metoda „contracţiilor izometrice funcţionale” Metodologie: * Efectuarea de eforturi izometrice cu durata de 9-12” în poziţii corespunzătoare efortului maxim în elementul tehnic respectiv * Pentru cele trei poziţii de bază din haltere (pentru braţe, spate, picioare), se programează câte o serie de două încordări (total şase!) cu pauze de 90” între execuţii * Baza materială: cadru izometric, obiecte portabile (bare cu lanţ), improvizaţii diverse * Contracţiile se efectuează cu 60%-100% din posibilităţile maxime în lucru segmentar, cu 50%-70% din posibilităţi în situaţia angrenării unei mase musculare mari * Intensitatea rămâne constantă, se dozează numărul de repetări şi de serii * Într-o lecţei, timp total de lucru 60”-90” în doze de 9”-12” Avantajele metodei: * Localizare precisă a efortului cu respectarea sensului acţiunii principale * Randament crescut * Posibilitate de a lucra frontal cu dozare şi acţiuni individualizate * Angrenează în efort un număr sporit de fibre musculare * Îmbunătăţeşte capacitatea de efort a organismului (antrenament psihic şi volitiv) Dezavantaje: * Contracţiile statice puternice stânjenesc circulaţia sangvină Pentru acest motiv, nu sunt recomandate la copii * Elasticitatea musculară este influenţată negativ * Are efecte reduse asupra dezvoltării altor calităţi motrice * Este mai puţin atractivă datorită eforturilor mari de voinţă solicitate * Nu are aplicativitate în educaţia fizică şcolară E METODA CULTURISTĂ (BODY BUILDING) Urmăreşte construirea unui corp armonios dezvoltat, cu musculatură proeminentă şi creşterea forţei musculaturii (forţa generală) Se bazează pe exerciţii dinamice (auxotonice) Metodologie: Se aplică un sistem de lucru după un program anual în patru etape distincte: I Etapă de trei luni – cu o frecvenţă a şedinţelor de 3 pe săptămână Se execută 15 exerciţii în 4-5 serii a 10 repetări pentru toate grupele musculare Este o etapă de pregătire generală I Etapă de 2-3 luni cu aceleaşi exerciţii dar creşte încărcătura şi viteza de execuţie Se lucrează cu 5 şedinţe săptămânal I Etapă de 2-3 luni în care se folosesc 6 grupe de exerciţii cu 6 repetări pe serie cu mărimea încărcăturii Exerciţiile folosite: tracţiuni, împingeri, genuflexiuni, flexia antebraţului, tracţiuni la bara fixă, exerciţii pentru abdomen I Etapă de 4 luni în care se urmăreşte dezvoltarea grupelor musculare deficitare O lecţie de culturism durează 2-3 ore Între serii se acordă pauze de 2-3’ Factori adjuvanţi: masaj, alimentaţie proteică, regim raţional de efort şi odihnă Organizarea unor lecţii de „pregătire fizică” pe această bază, în liceu, este posibilă şi agreată mai ales de băieţi Ca metodă este accesibilă ultimelor clase gimnaziale şi în liceu F METODA PARCURSURILOR APLICATIVE Este accesibilă elevilor mici şi primelor clase de gimnaziu Fiind bazată pe exersarea deprinderilor motrice de bază şi aplicative în condiţii speciale, metodologia specifică este prezentată în cadrul capitolului care se ocupă de aceste deprinderi II VITEZA Capacitatea organismului de a efectua acţiuni motrice caracterizate prin indici ridicaţi de rapiditate Reprezintă un complex de aptitudini funcţionale ale organismului implicând sistemul muscular, osteoligamentar, factori fiziologici şi psiho-fizici Viteza nu interferează cu alte calităţi Forme de manifestare a vitezei (figura nr 5) Viteza de reacţie (dependentă de timpul latent de reacţie motrică) = timpul minim necesar declanşării actului motric urmare a unui sistem extern Viteza de reacţie este condiţionată de: * durata perioadei latente de reacţie; * acuitatea şi precizia analizatorilor; * viteza de conducere a excitaţiei; * viteza proceselor neurale fundamentale Reacţia la excitant poate fi simplă sau complexă Figura nr 5 Viteza de execuţie (viteza de realizare a unei acţiuni sigulare) este prezentă în ramuri sportive aciclice Viteza d execuţie este dependentă de: * forţa şi nivelul tehnic al execuţiei; * de valoarea rezistenţei care trebuie învinsă; * de valoarea mobilităţii şi supleţei; * de coordonarea neuro-musculară Viteza de repetiţie (frecvenţa mişcărilor) – rapiditatea cu care se repetă actele motrice în unitatea de timp Se referă la acţiuni cu caracter ciclic Viteza de repetiţie este determinată de: * mobilitatea proceselor corticale (permit coordonarea musculaturii agoniste şi antagoniste); * dificultatea rezistenţei exterioare; * durata acţiunilor; * detenta musculaturii interesate; * rezistenţa în regim de viteză; * elasticitatea musculaturii, capacitatea de relaxare, tipul fibrei musculare (fibre „albe”) Viteza de deplasare reprezintă urmarea firească a repetării paşilor (de alergare) cu frecvenţă şi fuleu cât mai mare Viteza de deplasare nu înseamnă însă doar alergare, ci şi repetarea unor acţiuni care pot conduce la transportul corpului în spaţiu (vezi târârea) Metodologia dezvoltării vitezei Perioada optimă este cuprinsă între 8-18 ani: la clasele I-IV creşte viteza de reacţie, mai puţin viteza de execuţie, la clasele V-VIII creşte viteza de repetiţie şi de execuţie Metodologia de lucru se bazează pe repetarea exerciţiilor cu viteză şi efort mare – de putere – cu încărcături mici Durata acţiunilor: până la 5”-6” cu sarcini simple, uşoare Pauzele asigură revenirea completă Se lucrează cu intensitate mare şi maximă, în condiţii de excitabilitate optimă a scoarţei cerebrale În şcoală se practică repetarea structurilor de exerciţii din deprinderi motrice de bază şi aplicative, exerciţii analitice, structuri din gimnastică, atletism, acţiuni tehnico-tactice din jocuri sportive, executate în viteză Metode pentru dezvoltarea vitezei (figura nr 5) A Viteza de reacţie: * metoda repetărilor; * metoda fracţionată; * metoda senzo-motorie (Ghellerstein) B Viteza de execuţie: * metoda repetărilor (cu tendinţa micşorării timpului de execuţie); * metoda fracţionată; * metoda integrală C Viteza de repetiţie: * metoda alternativă; * metoda repetărilor La vârsta copilăriei viteza se manifestă pe baza mobilităţii proceselor corticale, a mobilităţii şi supleţei articulaţiilor şi musculaturii; mai târziu, pe baza evoluţiei calităţilor motrice implicate (detentă, îndemânare, coordonare etc ) III REZISTENŢA Capacitatea organismului de a efectua un efort oarecare, timp îndelungat cu eficacitate constantă Nivelul rezistenţei se determină pe baza duratei efortului, eficacităţii acţiunilor şi capacităţii de refacere a potenţialului Factorul limitativ este oboseala dar pentru dezvoltarea rezistenţei, este necesar să se lucreze în condiţii de oboseală Este o calitate motrică de mare utilitate fiind transferabilă în acţiuni diferite Valoarea rezistenţei depinde de următorii factori: * capacitatea de efort a sistemului cardio-vascular, respirator, muscular etc ; * calitatea proceselor metabolice şi a resurselor energetice; * coordonarea funcţiilor de către sistemul nervos central; * calitatea proceselor volitive (în susţinerea efortului sau în reluarea lui ); * raportul între efort şi odihnă Formele de manifestare ale rezitenţei (figura nr 6) 1 Rezistenţa generală: capacitatea de a presta un efort de durată (aerob) Reprezintă baza pregătirii de rezistenţă 1 Rezistenţă specială (specifică ramurilor sau probelor sportive) Se clasifică după durata efortului şi ponderea calităţilor combinate: a Rezistenţă de durată mare = efort aerob, peste 8-10 minute; a Rezistenţă de durată medie = efort între 2-8 minute, predominant aerob; a Rezistenţă de durată mică = efort anaerob lactacid cuprins între 45”-2’; a Rezistenţă în regim de forţă; a Rezitenţă în regim de viteză Figura nr 6 Metode pentru dezvoltarea rezistenţei (figura nr 7) Figura nr 7 A Metode bazate pe variaţia volumului: * metoda eforturilor uniforme (rezistenţă generală, capacitate de efort aerob); * metoda eforturilor repetate (şi rezistenţă specifică la intensitatea anticipată) B Metode bazate pe variaţia intensităţii: * metoda eforturilor variabile (Fartlek – teren variat); * metoda eforturilor progresive (alergări repetate cu timpi progresiv mai mici) – rezistenţă în eforturi de intensitate maximală C Metode bazate pe variaţia volumului şi intensităţii: Metoda antrenamentului cu intervale Constă în efectuarea unor eforturi cu durata de 45” cu intensităţi de 2/4 – 3/4 astfel ca frecvenţa cardiacă să ajungă la 170 – 180 bătăi/min „Intervalul” – formă de odihnă de regulă activă, cu durata de 90”, trebuie să aducă F C la 120-130 bătăi/min Intensitatea efortului se reglează astfel încât să se realizeze această revenire Efortul se repetă de atâtea ori până ce, în urma intervalului obişnuit, F C rămâne superioară cifrei de 120-130 Bătăi/min Element de progresie: creşterea numărului de repetări atât timp cât revenirea până la 120-130 bătăi/min În 90” este constantă Avantajele metodei: * foloseşte diverse exerciţii ca mijloace de bază; * permite adoptarea unui program precis delimitat, cu efecte relativ rapide; * favorizează capacitatea de refacere a organismului; * influenţează calităţile volitive; * subiecţii participă activ la organizare şi desfăşurare; * creşte responsabilitatea subiecţilor faţă de propria pregătire D Joggingul şi Gimnastica aerobică Metode bazate pe efort moderat, aerob, accesibile şi vârstelor mature, având obiective mai degrabă igienice, de menţinere a stării de funcţionalitate a sistemelor şi aparatelor organismului, de obţinere a unei pregătiri de rezistenţă generală sau musculară şi a greutăţii corporale optime Joggingul Constă în practicarea alergării de durată în tempo moderat în vederea prevenirii unor afecţiuni cardio-vasculare, menţinerea greutăţii optime, obţinerii unei pregătiri fizice de rezistenţă generală prin mobilizarea marilor funcţiuni Dozarea alergării: de 3 ori/săptămână câte 20 min cu un nivel de solicitare de maxim 80% Sistem de calcul orientativ al nivelului de efort în funcţie de vârstă, pentru persoanele sănătoase: 220 – vârsta în ani x 0,8 = F C optimă la care trebuie să ajungă în finalul şedinţei de alergare Nu se urmăreşte creşterea nivelului de solicitare, obţinere de „performanţă”! Gimnastica aerobică Este o metodă imaginată şi utilizată mai ales de către femei, bazată pe efectuarea unor exerciţii de prelucrare analitică a aparatului locomotor, executate ritmic (muzică) Durata unei şedinţe este de 50 min şi se practică exerciţii eşalonate progresiv cu o frecvenţă de la 2-3 ori/săptămână până la şedinţe zilnice Particularităţi: * exerciţiile de bază se execută fără pauză (exerciţii libere); * alternează marile grupe musculare; * lucru cu arcuiri, cu amplitudine şi ţinută corectă; * se execută structuri de forţă (rezistenţă musculară); * efortul este de tip aerob; * să poată asigura prelucrarea preponderentă a anumitor zone; * exerciţiile au o complexitate medie dar o mare varietate; * are o largă accesibilitate; * muzica asigură un tempo antrenant şi menţine o stare de emulaţie Efecte: * îmbunătăţeşte activitatea sistemului cardio-vascular şi respirator; * creşte rezistenţa generală şi rezistenţa musculară, capacitatea de efort; * sporesc indicii de mobilitate şi supleţe; * combate sedentarismul, are efecte psihologice; * creşte tonusul musculaturii, are efecte plastice; * asigură ţinuta corectă a corpului Are aplicativitate în şcoală, în lecţia de educaţie fizică sau de activităţi sportive Figura nr 8 IV ÎNDEMÂNAREA Presupune execuţia acţiunilor motrice specifice în mod raţional, economic, relaxat, permite însuşirea rapidă a mişcărilor complexe, bazate pe coordonare neuro-musculară, orientare în spaţiu, precizie Criterii ale îndemânării: * coordonarea neuro-musculară şi coordonarea cu factorii externi (obiecte, aparate, parteneri, adversari etc ); * precizia mişcării (încadrare spaţio-temporală); * timpul necesar pentru învăţarea deprinderilor motrice; * timpul cheltuit pentru adoptarea celei mai adecvate soluţii (analiză, decizie, aplicare practică, finalizare); * experienţa motrică (bagajul de deprinderi, calităţi, priceperi motrice); * echilibrul (fizic, psiho-fizic) Forme de manifestare: * îndemânare generală = capacitatea de a efectua în mod raţional şi creator diverse acţiuni motrice; * îndemânare specială = cu caracter specific ramurilor şi probelor sportive Îndemânarea nu dispune de mijloace şi metode specifice pentru dezvoltare Ea se perfecţionează în cadrul procesului instructiv-educativ (în prezenţa aptitudinilor specifice) pe baza influenţării componentelor sale, prin orientarea procesului didactic Metodologia dezvoltării îndemânării 1 Sisteme de acţionare folosite în procesul instructiv-educativ pentru: a învăţarea cunoştinţelor şi deprinderilor motrice elementare şi prelucrarea analitică a aparatului locomotor; a structuri pentru însuşirea deprinderilor motrice de bază şi aplicative; a structuri de ordine şi formaţii; a deprinderi specifice ramurilor sportive 1 Sisteme de acţionare pentru perfecţionarea capacităţii de generalizare şi aplicare: a structuri cu caracter de coordonare; a jocuri dinamice, exerciţii sub formă de joc; a parcursuri aplicative complexe (agilitate, echilibru); a structuri de jocuri sportive, practicare globală; a activităţi cu caracter competiţional 1 Sisteme de acţionare pentru dezvoltarea calităţilor motrice de bază şi combinate Aprecierea îndemânării se face pe baze subiective prin evaluarea îndemânării în condiţii standard sau pe baze obiective, prin măsurarea timpului necesar rezolvării unei sarcini date (complexe, nestereotipe) – figura nr 9 V MOBILITATEA Reprezintă calitatea sistemului musculo-ligamentar şi a articulaţiilor care permite efectuarea mişcărilor cu mare amplitudine În manifestarea acestei calităţi, un rol important îl are structura articulaţiilor precum şi anumite calităţi ale elementelor care traversează articulaţiile (ligamente, capsule, muşchi), cum sunt: elasticitatea, capacitatea de relaxare, coordonarea neuro-musculară Acestea din urmă reprezintă „supleţea” şi se află într-o corelaţie strânsă cu mobilitatea Factori limitativi ai mobilităţii: * tipul articulaţiei şi structura acesteia; * masa musculară; * tonusul musculaturii; * nivelul coordonării neuro-musculare (coordonarea fasciculelor musculare, a grupelor antagoniste, raportul relaxare-tonus); * calitatea se manifestă difeit în funcţie de sex; * starea de „încălzire” a aparatului locomotor; * reacţia de apărare declanşată de proprioceptori; * temperatura mediului; * starea de oboseală psihică şi fizică; * ciclul diurn ÎNDEMÎNAREA ÎN JOCURILE SPORTIVE calităţi de coordonare Figura nr 9 Forme de manifestare: * pasivă, sub acţiunea unor forţe externe; * activă, prin încordarea musculaturii agoniste Metodologia dezvoltării mobilităţii: 1 Metode bazate pe acţiuni dinamice, active, repetări de exerciţii cu caracter de mobilitate fără sau cu îngreuiere (cu arcuiri), cu intenţia de a determina creşterea gradului de libertate în articulaţii 1 Dezvoltarea forţei grupelor musculare agoniste (care asigură menţinerea segmentelor în poziţii de mare mobilitate Se folosesc metodologii specifice dezvoltării forţei segmentare 1 Întinderea lanţurilor musculo-ligamentare prin acţiuni localizate de tip „Stretching” După încălzirea organismului se procedează la menţinerea timp de 15”-30” a unor poziţii care determină întinderea grupelor musculare şi ligamentelor care se opun unor acţiuni de mobilitate Se acţionează localizat şi alternativ Pentru menţinere sunt suficiente 3 şedinţe săptămânale, pentru dezvoltare, se lucrează zilnic sau de 2 ori pe zi Mobilitatea este o calitate care se dobândeşte greu dar se pierde repede, în lipsa exerciţiului Favorizează mişcările ample şi elegante dar interferează cu forţa În şcoală se pune problema menţinerii mobilităţii articulare la clasele mici şi lucru intens pentru obţinere unui nivel optim atunci când, odată cu creşterea masei musculare şi forţei acesteia, are tendinţa să scadă Mobilitatea este o calitate măsurabilă în valori unghiulare cu instrumente speciale sau în unităţi de lungime (cm ) 